
DR.30.09.2021 39 

 
Tuan Yang di-Pertua, kesimpulannya, Rancangan Malaysia Kedua Belas adalah 

rancangan jangka sederhana untuk Malaysia mencapai matlamat muncul kembali sebagai 
gergasi ekonomi Asia yang tidak mengabaikan kebajikan dan kesejahteraan rakyatnya. 
Untuk mencapai objektif ini, peranan MPN untuk menjayakan Pelan Pemulihan Negara 
menjadi amat signifikan sebagai pembuka jalan dan pemangkin kepada pembaharuan 
dan perubahan yang perlu dilaksanakan dalam proses reformasi dan transformasi yang 
dirancang.  

Satu cara untuk Rancangan Malaysia Kedua Belas mencapai sasarannya 
menjadikan Malaysia sebagai sebuah negara yang makmur, inklusif dan mampan adalah 
dengan semua pihak mengetepikan perbezaan yang ada dan bersatu di bawah payung 
Keluarga Malaysia, berusaha sedaya upaya meningkatkan produktiviti dengan 
kemampuan dan kebolehan masing-masing.  Sekarang adalah masanya.  “Bersatu kita 
teguh, bercerai kita roboh”.   

Bersatulah atas nama anak Malaysia dengan semangat wira seumpama 
berperang melawan musuh durjana. Kita sudah hampir menang melawan musuh 
halimunan COVID-19. Sasaran kita kini adalah untuk mendukung usaha kerajaan 
memulihkan negara yang kita cintai dan membawa Malaysia kembali ke puncak 
kegemilangan dan merealisasikan Wawasan Kemakmuran Bersama 2030.  

Saya harap dalam masa lima tahun ini, kita berusaha untuk melaksanakan 
Rancangan Malaysia Kedua Belas dengan gigih, secara kolektif bagi merealisasikan 
impian Malaysia menjadi negara berpendapatan tinggi yang makmur, inklusif dan 
mampan, insya-Allah. 

Tuan Yang di-Pertua, dengan ini, saya menyokong usul ini.  Terima kasih.  [Tepuk] 

Tuan Yang di-Pertua: Terima kasih Yang Berhormat Pagoh. Seterusnya saya 
menjemput Yang Berhormat Langkawi.  Masa 15 minit selaku ketua parti. 

12.26 tgh. 

Tun Dr. Mahathir bin Mohamad [Langkawi]: Terima kasih Tuan Yang di-Pertua.  
Terlebih dahulu, saya ingin menyatakan ucapan tahniah saya kepada kerajaan yang telah 
berjaya membuat rancangan pembangunan Malaysia yang kedua belas ini.  Saya juga 
ingin ucap tahniah kepada timbalan-timbalan menteri yang begitu cekap membaca 
jawapan dan menjawab soalan.  Saya percaya mereka ada masa depan yang cerah. 
[Ketawa] 

Tuan Yang di-Pertua, agak mudah bagi kita merancang tetapi tidak sebegitu 
mudah untuk laksanakan rancangan. Yang pertamanya, apabila kita hendak laksanakan 
rancangan kita, kita perlu kepada wang. Apakah kita mempunyai wang yang cukup untuk 
rancangan ini? Kita tahu bahawa bagi tahun ini kita telah belanja sebanyak RM600 bilion 
sehingga kita diberitahu bahawa sudah tidak ada duit lagi.  Yang tinggal cuma RM38.5 
juta untuk projek tertentu. Saya tak perlulah namakan projek itu.   

Juga, apabila kita hendak bangunkan negara, kita perlu tahu cara untuk 
melaksanakan projek kita itu. Umpamanya, kita sedar tentang kemiskinan di kampung di 
luar bandar dan kita ingin memperkayakan mereka. Caranya tidaklah sebegitu mudah 
walaupun ada kerajaan yang berpendapat bahawa untuk mengatasi kemiskinan di luar 
bandar, yang perlu ialah ambil duit kerajaan dan bagi kepada mereka dan dengan itu 
mereka akan jadi kaya. Akan tetapi, kerajaan akan bankrap.  Itu bukan caranya.  Banyak 
cara yang diperlukan dan kita perlu tahu bagaimana mengatasi masalah-masalah 
kemiskinan di luar bandar.  

Ada cara-cara tertentu tetapi pihak yang akan laksanakan mestilah tahu 
berkenaan dengan cara dan halangan yang akan dihadapi oleh pelaksana.  Umpamanya, 
di kawasan luar bandar, terdapat ramai orang yang miskin yang memiliki tanah terlalu kecil 
untuk memperkayakan mereka. Mereka memiliki cuma satu atau dua ekar tanah dan ini 
tidak mencukupi untuk mereka mendapat pulangan yang terbaik.  Akan tetapi, untuk kita 
perkayakan mereka, kita perlu fikir dengan cara-cara yang lain.  

■1230 



Tuan Yang di-Pertua, kesimpulannya, Rancangan Malaysia Kedua Belas adalah. rancangan jangka sederhana untuk Malaysia mencapai matlamat muncul kembali sebagai gergasi ekonomi Asia yang tidak mengabaikan kebajikan dan kesejahteraan rakyatnya. Untuk mencapai objektif ini, peranan MPN untuk menjayakan Pelan Pemulihan Negara menjadi amat signifikan sebagai pembuka jalan dan pemangkin kepada pembaharuan dan perubahan yang perlu dilaksanakan dalam proses reformasi dan transformasi yang dirancang. Satu cara untuk Rancangan Malaysia Kedua Belas mencapai sasarannya menjadikan Malaysia sebagai sebuah negara yang makmur, inklusif dan mampan adalah dengan semua pihak mengetepikan perbezaan yang ada dan bersatu di bawah payung Keluarga Malaysia, berusaha sedaya upaya meningkatkan produktiviti dengan kemampuan dan kebolehan masing-masing. Sekarang adalah masanya. "Bersatu kita teguh, bercerai kita roboh". Bersatulah atas nama anak Malaysia dengan semangat wira seumpama berperang melawan musuh durjana. Kita sudah hampir menang melawan musuh halimunan COVID-19. Sasaran kita kini adalah untuk mendukung usaha kerajaan memulihkan negara yang kita cintai dan membawa Malaysia kembali ke puncak kegemilangan dan merealisasikan Wawasan Kemakmuran Bersama 2030. Saya harap dalam masa lima tahun ini, kita berusaha untuk melaksanakan Rancangan Malaysia Kedua Belas dengan gigih, secara kolektif bagi merealisasikan impian Malaysia menjadi negara berpendapatan tinggi yang makmur, inklusif dan mampan, insya-Allah. Tuan Yang di-Pertua, dengan ini, saya menyokong usul ini. Terima kasih. [Tepuk]. Tuan Yang di-Pertua: Terima kasih Yang Berhormat Pagoh. Seterusnya saya menjemput Yang Berhormat Langkawi. Masa 15 minit selaku ketua parti. 12.26 tgh. Tun Dr. Mahathir bin Mohamad [Langkawi]: Terima kasih Tuan Yang di-Pertua. Terlebih dahulu, saya ingin menyatakan ucapan tahniah saya kepada kerajaan yang telah berjaya membuat rancangan pembangunan Malaysia yang kedua belas ini. Saya juga ingin ucap tahniah kepada timbalan-timbalan menteri yang begitu cekap membaca jawapan dan menjawab soalan. Saya percaya mereka ada masa depan yang cerah. [Ketawa]. Tuan Yang di-Pertua, agak mudah bagi kita merancang tetapi tidak sebegitu mudah untuk laksanakan rancangan. Yang pertamanya, apabila kita hendak laksanakan rancangan kita, kita perlu kepada wang. Apakah kita mempunyai wang yang cukup untuk rancangan ini? Kita tahu bahawa bagi tahun ini kita telah belanja sebanyak RM600 bilion sehingga kita diberitahu bahawa sudah tidak ada duit lagi. Yang tinggal cuma RM38.5 juta untuk projek tertentu. Saya tak perlulah namakan projek itu. Juga, apabila kita hendak bangunkan negara, kita perlu tahu cara untuk melaksanakan projek kita itu. Umpamanya, kita sedar tentang kemiskinan di kampung di luar bandar dan kita ingin memperkayakan mereka. Caranya tidaklah sebegitu mudah walaupun ada kerajaan yang berpendapat bahawa untuk mengatasi kemiskinan di luar bandar, yang perlu ialah ambil duit kerajaan dan bagi kepada mereka dan dengan itu mereka akan jadi kaya. Akan tetapi, kerajaan akan bankrap. Itu bukan caranya. Banyak cara yang diperlukan dan kita perlu tahu bagaimana mengatasi masalah-masalah kemiskinan di luar bandar. Ada cara-cara tertentu tetapi pihak yang akan laksanakan mestilah tahu berkenaan dengan cara dan halangan yang akan dihadapi oleh pelaksana. Umpamanya, di kawasan luar bandar, terdapat ramai orang yang miskin yang memilikitanah terlalu kecil untuk memperkayakan mereka. Mereka memiliki cuma satu atau dua ekar tanah dan ini tidak mencukupi untuk mereka mendapat pulangan yang terbaik. Akan tetapi, untuk kita perkayakan mereka, kita perlu fikir dengan cara-cara yang lain. #1230.